**МОДЕЛ СПОРАЗУМА О САРАДЊИ ИЗМЕЂУ ГРАДА/ОПШТИНЕ РЕПУБЛИКЕ СРБИЈЕ И ГРАДА/ОПШТИНЕ ИЗ ДРУГЕ ДРЖАВЕ**

Град/Општина (*назив*), који/коју заступа (*име и презиме законског заступника, адреса*)

и

Град/Општина (*назив*), који/коју заступа (*име и презиме законског заступника, адреса*)

У (*назив града/општине*), дана (*датум*), закључују

СПОРАЗУМ О УСПОСТАВЉАЊУ САРАДЊЕ

ИЗМЕЂУ ГРАДА/ОПШТИНЕ (*назив*) И ГРАДА/ОПШТИНЕ (*назив*)

(у даљем тексту: стране потписнице)

Стране потписнице овог споразума, у заједничком уверењу да успостављањем сарадње могу постићи напредак и разменити знања и искуства, изражавају спремност за промоцију и продубљивање узајамних односа и сарадње у областима од заједничког интереса, поштујући спољне политике и национална законодавства обе државе.

Члан 1.

Предмет споразума

Овај споразум се односи на успостављање и реализацију блиских односа сарадње између страна потписница, сврху развоја сарадње, области сарадње, начине њене реализације и поделу одговорности између страна потписница, као и моделе финансирања сарадње.

Стране потписнице ће успостављати и развијати партнерске односе на основу узајамности и равноправности у сфери делатности које су од обостраног интереса, у области: привреде, образовања, спорта и културе, а посебно у области екологије, информационих технологија и туризма.

Члан 2.

Циљ и облици сарадње

Циљ овог споразума је стварање повољног оквира за развој међусобних пријатељских односа страна потписница, као и за реализацију заједничких активности.

У области привреде, стране потписнице ће помагати развој малих и средњих предузећа, заједничка улагања, у области образовања размењиваће искуства, а у спортској и културној сфери пружаће помоћ и подршку при одржавању спортских и културних манифестација.

Стране потписнице ће размењивати искуства у политици управљања јединицама локалних самоуправа и кроз посете званичних делегација.

Члан 3.

Реализација сарадње

Сарадња између страна потписница оствариће се кроз организовање сајмова и семинара, спортских такмичења, изложби, концерата, фестивала, затим заједничких конференција, радионица, посета делегација страна потписница, припрему пројеката и заједничко аплицирање за међународне фондове и фондове Европске уније, размену публикација, анализа и других материјала.

Реализација уговорених активности спроводиће се по поступцима и на начин утврђен прописима страна потписница.

Члан 4.

Одговорности и финансирање

Стране потписнице се обавезују да ће пружити подршку активностима и пројектима насталим у оквиру сарадње кроз: формирање радних група, радних тела, одређивање координатора за сарадњу и доношење акционих планова.

Ни за једну од страна потписница не произлазе директна финансијска улагања и помоћ на основу закључења овог споразума.

*(алтернативно:)*

Ова сарадња подразумева међусобну финансијску подршку приликом реализације пројеката (*навести пројекте*).

 Члан 5.

Промоција

Стране потписнице ће промовисати успостављену сарадњу у медијима и организовањем различитих активности отворених за јавност.

Члан 6.

Трајање и престанак споразума

Овај споразум потписује се на неодређени временски период.

*(алтернативно:)*

Овај споразум се закључује на рок од *(навести број*) година, почевши од дана потписивања.

Овај споразум је потписан на српском и (*навести језик друге стране потписнице)* језику у (*навести број*) примерка, а оба текста имају исти садржај и исту правну снагу, од којих свака страна задржава по (*навести број*) примерка.

Овај споразум се може мењати само на основу споразума двеју страна, по поступку за његово доношење.

Споразум ступа на снагу даном потписивања.

За Град/Општину За Град/Општину

 \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(градоначелник / председник општине) (градоначелник / председник општине)

**БЛИЖЕ ОБЈАШЊЕЊЕ**

У уводном делу споразума о сарадњи, наводи се протоколарна садржина, тако што се исказују добре намере за успостављање сарадње у одређеним областима, а може се навести и раније успостављена сарадња, ради подсећања.

Предмет споразума се односи на конкретне области у оквиру којих се реализује сарадња и наводе се све области у надлежности локалне самоуправе у којима се жели остварити сарадња. Наведене области представљају основ сарадње коју стране потписнице намеравају заједно да спроводе. Основ сарадње може бити проширен и на друге области у складу са договором обе стране потписнице.

У споразуму се наводе циљ и облици сарадње, тако што се конкретно наводе уже тематске целине, у оквиру наведених области сарадње.

Реализација успостављене сарадње подразумева навођење конкретних активности које ће се спровести током трајања споразума. Пожељно је да се, с времена на време, изврши процена циљева и активности, како би се утврдило да су стране потписнице и даље посвећене истим приоритетима.

Споразумом се успостављају конкретне обавезе и одговорности и одређује начин финансирања сарадње, у смислу да ли постоје заједничка финансијска улагања и помоћ.

Такође, могу се навести и начини промовисања сарадње.

Из приказаног модела споразума о сарадњи, уочава се да он утврђује и рок на који се сарадња успоставља, као и одредбу по којој се споразум може мењати искључиво по поступку за његово доношење.

Значајно је напоменути да се сарадња успоставља на дужи период и да на њу не утичу промене политичке структуре. Важно је да се обезбеди праћење успостављене сарадње и обавезивање страна потписница, које, поред локалних власти, могу вршити и сами грађани, како би она била успешна и испунила очекивања актуелног тренутка.